 Inkastoo nidaamyada maamul ee ka jira magaalooyinkan ay midba midka kale ka duwan tahay tusaale ahaan Hargeysa waxa maamula gole deegaan oo ku yimid doorasho qof iyo cod ah, Boosaaso waxa maamula gole deegaan oo ku yimid nidaam awood qeybsi ku sameysan beelo, Muqdishana weli maqaamkeeda lama qeexin , haddana saddexdan magaalo waxa ka jira dowlado hoose oo kaalin ka qaata in ay shacabku helaan adeegyada dowladda ee aasaasiga ah sida amniga, nadaafadda iyo diiwaangelinta muwaadinka. 